Document ID: 31999D0352

Reference:
EUR-Lex - 31999D0352 - EL
Avis juridique important
|
31999D0352
1999/352/ΕΚ, ΕΚΑΧ, Ευρατόμ: Απόφαση της Επιτροπής, της 28ης Απριλίου 1999, για την ίδρυση της Ευρωπαϊκής Υπηρεσίας Καταπολέμησης της Απάτης [κοινοποιηθείσα υπό τον αριθμό SEC(1999) 802]
Επίσημη Εφημερίδα αριθ. L 136 της 31/05/1999 σ. 0020 - 0022
ΑΠΟΦΑΣΗ ΤΗΣ ΕΠΙΤΡΟΠΗΣτης 28ης Απριλίου 1999για την ίδρυση της Ευρωπαϊκής Υπηρεσίας Καταπολέμησης της Απάτης[κοινοποιηθείσα υπό τον αριθμό SEC(1999) 802](1999/352/ΕΚ, ΕΚΑΧ, Ευρατόμ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 162,τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 16,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 131,Εκτιμώντας:(1) ότι τα θεσμικά όργανα και τα κράτη μέλη αποδίδουν μεγάλη σημασία στην προστασία των οικονομικών συμφερόντων των Κοινοτήτων και στην καταπολέμηση της απάτης και οποιασδήποτε άλλης παράνομης δραστηριότητας που είναι επιζήμια για τα κοινοτικά συμφέροντα· ότι η σημασία αυτής της δράσης επιβεβαιώνεται από το άρθρο 209 Α της συνθήκης ΕΚ, από το άρθρο 78 θ της συνθήκης ΕΚΑΧ και από το άρθρο 183 Α της συνθήκης Ευρατόμ καθώς και από το άρθρο 280 της συνθήκης ΕΚ όπως προκύπτει από τη συνθήκη του Άμστερνταμ·(2) ότι είναι αναγκαίο να τεθούν σε εφαρμογή όλα τα διαθέσιμα μέσα για την υλοποίηση αυτών των στόχων, ιδίως από την άποψη της ερευνητικής αποστολής που έχει ανατεθεί στο κοινοτικό επίπεδο, και παράλληλα να διατηρηθεί η ισχύουσα κατανομή και ισορροπία των ευθυνών μεταξύ του εθνικού και κοινοτικού επιπέδου·(3) ότι τα καθήκοντα της πραγματοποίησης διοικητικών ερευνών με στόχο την προστασία των οικονομικών συμφερόντων των Κοινοτήτων είχαν ανατεθεί μέχρι σήμερα στην Task Force "Συντονισμός για την καταπολέμηση της απάτης" η οποία διαδέχθηκε τη μονάδα συντονισμού για την καταπολέμηση της απάτης (UCLAF)·(4) ότι για να ενισχυθεί η αποτελεσματικότητα της καταπολέμησης της απάτης και των λοιπών παρανόμων δραστηριοτήτων που είναι επιζήμια για τα οικονομικά συμφέροντα των Κοινοτήτων, πρέπει να ιδρυθεί Ευρωπαϊκή Υπηρεσία Καταπολέμησης της Απάτης εφεξής καλούμενη "Υπηρεσία", η οποία πρέπει να ασκεί τα καθήκοντά της που αφορούν τις έρευνες με πλήρη ανεξαρτησία·(5) ότι η ανεξαρτησία του διευθυντή της Υπηρεσίας και ο ρόλος της επιτροπής εποπτείας όπως προκύπτουν από την παρούσα απόφαση και των κανονισμών (ΕΚ) και (Ευρατόμ) σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης, αποβλέπουν στην εξασφάλιση της ορθής εκτέλεσης των ερευνητικών καθηκόντων της Υπηρεσίας χωρίς να έρχονται σε σύγκρουση με τα υπόλοιπα καθήκοντα της Υπηρεσίας, όπως εκείνα που απορρέουν από τις εξουσίες της Επιτροπής ιδίως στο νομοθετικό τομέα·(6) ότι η ευθύνη της Υπηρεσίας πρέπει να καλύπτει, πέραν της προστασίας των οικονομικών συμφερόντων, το σύνολο των δραστηριοτήτων που συνδέονται με τη διαφύλαξη των κοινοτικών συμφερόντων έναντι παράτυπων συμπεριφορών που μπορούν να οδηγήσουν σε διοικητικές ή ποινικές διώξεις·(7) ότι στον προσδιορισμό των καθηκόντων της Υπηρεσίας θα πρέπει να περιληφθούν όλα τα καθήκοντα που ασκούνταν μέχρι σήμερα από την Task Force "Συντονισμός για την καταπολέμηση της απάτης", ιδίως εκείνα που αφορούν την προετοιμασία των νομοθετικών και κανονιστικών διατάξεων στους τομείς δραστηριότητας της εν λόγω Υπηρεσίας, ακόμα και όταν πρόκειται για όργανα που υπάγονται στον τίτλο VI της συνθήκης για την Ευρωπαϊκή Ένωση,ΑΠΟΦΑΣΙΖΕΙ:Άρθρο 1Ίδρυση της ΥπηρεσίαςΙδρύεται η Ευρωπαϊκή Υπηρεσία Καταπολέμησης της Απάτης, καλούμενη στο εξής "Υπηρεσία". Η Υπηρεσία την Task Force "Συντονισμός για την καταπολέμηση της απάτης" και αναλαμβάνει όλες τις αρμοδιότητες.Άρθρο 2Καθήκοντα της Υπηρεσίας1. Η Υπηρεσία ασκεί τις αρμοδιότητες της Επιτροπής σε θέματα εξωτερικών διοικητικών ερευνών προκειμένου να ενισχύσει την καταπολέμηση της απάτης, της δωροδοκίας και οποιαδήποτε άλλης παράνομης δραστηριότητας που είναι επιζήμια για τα οικονομικά συμφέροντα των Κοινοτήτων καθώς και την καταπολέμηση της απάτης που αφορά κάθε άλλο περιστατικό ή δραστηριότητα φορέων που συνιστούν παραβίαση των κοινοτικών διατάξεων.Η Υπηρεσία είναι επιφορτισμένη με τη διεξαγωγή εσωτερικών διοικητικών ερευνών που αποσκοπούν:α) στην καταπολέμηση της απάτης, της δωροδικίας και κάθε άλλης παράνομης δραστηριότητας που είναι επιζήμια για τα οικονομικά συμφέροντα των Κοινοτήτων·β) στον εντοπισμό των σοβαρών περιπτώσεων που συνδέονται με την άσκηση επαγγελματικών δραστηριοτήτων που συνιστούν ενδεχομένως παράλειψη των υποχρεώσεων των υπαλλήλων και του λοιπού προσωπικού των Κοινοτήτων, η οποία μπορεί να επισύρει πειθαρχική και, ενδεχομένως, ποινική δίωξη ή παράλειψη των αναλόγων υποχρεώσεων των μελών των θεσμικών οργάνων και οργάνων, των διευθυντικών στελεχών των οργανισμών ή των μελών του προσωπικού των θεσμικών οργάνων, οργάνων και οργανισμών που δεν υπόκεινται στον κανονισμό υπηρεσιακής κατάστασης που εφαρμόζεται στους υπαλλήλους και το λοιπό προσωπικό των Ευρωπαϊκών Κοινοτήτων.Η Υπηρεσία ασκεί τις σχετικές αρμοδιότητες της Επιτροπής, όπως αυτές έχουν καθοριστεί από τις διατάξεις που έχουν θεσπιστεί εντός του πλαισίου, των ορίων και των όρων που έχουν καθοριστεί από τις συνθήκες.Η Επιτροπή ή τα λοιπά θεσμικά ή άλλα όργανα ή οργανισμοί μπορούν να αναθέσουν στην Υπηρεσία ερευνητικές αποστολές σε άλλους τομείς.2. Η Υπηρεσία είναι επιφορτισμένη να παράσχει τη συνδρομή της Επιτροπής στην συνεργασία με τα κράτη μέλη στον τομέα της καταπολέμησης της απάτης.3. Η Υπηρεσία αναλαμβάνει δραστηριότητες σχεδιασμού στον τομέα της καταπολέμησης της απάτης όπως αναφέρεται στην παράγραφο 1.4. Η Υπηρεσία αναλαμβάνει την προετοιμασία των νομοθετικών και κανονιστικών πρωτοβουλιών της Επιτροπής για την επίτευξη των στόχων της καταπολέμησης της απάτης όπως αναφέρονται στην παράγραφο 1.5. Η Υπηρεσία αναλαμβάνει κάθε άλλη επιχειρησιακή δραστηριότητα της Επιτροπής σε θέματα καταπολέμησης της απάτης όπως αναφέρονται στην παράγραφο 1 και συγκεκριμένα:α) την ανάπτυξη των αναγκαίων υποδομών·β) τη συλλογή και την εκμετάλλευση των πληροφοριών·γ) την παροχή της τεχνικής συνδρομής της, ιδίως σε θέματα κατάρτισης, στα λοιπά θεσμικά ή άλλα όργανα και οργανισμούς και στις αρμόδιες εθνικές αρχές.6. Η Υπηρεσία έχει άμεση επαφή με τις αστυνομικές και δικαστικές αρχές.7. Η Υπηρεσία εκπροσωπεί την Επιτροπή, σε επίπεδο υπηρεσιών, στα σχετικά fora, για τους τομείς που αναφέρονται στο παρόν άρθρο.Άρθρο 3Ανεξαρτησία στα καθήκοντα ερευνώνΗ Υπηρεσία ασκεί τις αρμοδιότητες σε θέματα ερευνών που αναφέρονται στο άρθρο 2, παράγραφος 1 με πλήρη ανεξαρτησία. Κατά την άσκηση των εν λόγω αρμοδιοτήτων, ο διευθυντής της Υπηρεσίας δε ζητεί ούτε δέχεται οδηγίες από την Επιτροπή, από καμία κυβέρνηση, ούτε από άλλο θεσμικό όργανο, όργανο ή οργανισμό.Άρθρο 4Επιτροπή εποπτείαςΘεσπίζεται επιτροπή εποπτείας, η σύνθεση και οι αρμοδιότητες της οποίας καθορίζονται από τον κοινοτικό νομοθέτη. Η εν λόγω επιτροπή ασκεί τακτικό έλεγχο επί της άσκησης των ερευνητικών καθηκόντων από την Υπηρεσία.Άρθρο 5Διευθυντής1. Η Υπηρεσία τίθεται υπό τη διεύθυνση διευθυντή ο οποίος διορίζεται από την Επιτροπή, μετά από διαβούλευση με το Ευρωπαϊκό Κοινοβούλιο και το Συμβούλιο, για περίοδο πέντε ετών η οποία μπορεί να ανανεωθεί μία φορά. Προκειμένου να διορίσει το διευθυντή, η Επιτροπή καταρτίζει, μετά από σύμφωνη γνώμη της επιτροπής εποπτείας, κατάλογο πολλών υποψηφίων που διαθέτουν τα απαιτούμενα προσόντα, μετά από πρόσκληση υποβολής υποψηφιοτήτων που δημοσιεύεται ενδεχομένως, στην Επίσημη Εφημερίδα των Ευρωπαϊκών Κοινοτήτων.Ο διευθυντής είναι υπεύθυνος για την εκτέλεση των ερευνών.2. Η Επιτροπή ασκεί έναντι του διευθυντή τις εξουσίες που έχουν ανατεθεί στην αρμόδια για τους διορισμούς αρχή. Κάθε μέτρο που λαμβάνεται δυνάμει των άρθρων 87, 88 και 90 του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων, πρέπει να αποτελέσει αντικείμενο αιτιολογημένης απόφασης της Επιτροπής, μετά από διαβούλευση της επιτροπής εποπτείας, η οποία κοινοποιείται προς ενημέρωση στο Ευρωπαϊκό Κοινοβούλιο και στο Συμβούλιο.Άρθρο 6Λειτουργία της Υπηρεσίας1. Ο διευθυντής ασκεί, έναντι του προσωπικού της Υπηρεσίας, τις εξουσίες που ανατίθενται από τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων στην αρμόδια για τους διορισμούς αρχή και από το καθεστώς που εφαρμόζεται στο λοιπό προσωπικό των Κοινοτήτων στην αρμόδια για τη σύναψη συμβάσεων προσλήψεως αρχή. Ο διευθυντής δύναται να μεταβιβάσει τις εξουσίες του. Σύμφωνα με τον κανονισμό υπηρεσιακής κατάστασης των υπαλλήλων και με το καθεστώς που εφαρμόζεται στο λοιπό προσωπικό, ο διευθυντής καθορίζει τους όρους και τις διαδικασίες των προσλήψεων, ιδίως όσον αφορά τη διάρκεια των συμβάσεων και την ανανέωσή τους.2. Ο διευθυντής κοινοποιεί εγκαίρως, μετά από διαβούλευση με την επιτροπή εποπτείας, στο Γενικό Διευθυντή Προϋπολογισμού προσχέδιο προϋπολογισμού που προορίζεται να εγγραφεί σε ειδική γραμμή του ετήσιου γενικού προϋπολογισμού που αφορά την Υπηρεσία.3. Ο διευθυντής είναι ο διατάκτης για την εκτέλεση της ειδικής γραμμής του μέρους Α του προϋπολογισμού που αφορά την Υπηρεσία και των ειδικών γραμμών για την καταπολέμηση της απάτης του μέρους Β. Ο διευθυντής δύναται να μεταβιβάσει τις εξουσίες του.4. Οι αποφάσεις της Επιτροπής σχετικά με την εσωτερική της οργάνωση εφαρμόζονται στην Υπηρεσία στο μέτρο που είναι συμβατές με τις διατάξεις που έχουν εκδοθεί από τον κοινοτικό νομοθέτη όσον αφορά την Υπηρεσία, με την παρούσα απόφαση και με τις λεπτομέρειες εφαρμογής της.Άρθρο 7ΕφαρμογήΗ παρούσα απόφαση παράγει αποτελέσματα από την ημερομηνία έναρξης ισχύος του κανονισμού (ΕΚ) του Ευρωπαϊκού Κοινοβουλίου και του Συμβουλίου σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης. Μέχρι την πρώτη ημέρα του μήνα που έπεται του διορισμού του διευθυντή της Υπηρεσίας, οι τρέχουσες υποθέσεις της Υπηρεσίας διεκπεραιώνονται από το διευθυντή της Task Force "Συντονισμός για την καταπολέμηση της απάτης".Βρυξέλλες, 28 Απριλίου 1999.Για την ΕπιτροπήΟ ΠρόεδροςJacques SANTER

Summary:
Ευρωπαϊκή Υπηρεσία καταπολέμησης της απάτης (OLAF)
Ευρωπαϊκή Υπηρεσία καταπολέμησης της απάτης (OLAF)
Η Ευρωπαϊκή Υπηρεσία Καταπολέμησης της Απάτης (OLAF) διερευνά τη διαφθορά και σοβαρά παραπτώματα στα θεσμικά όργανα της Ευρωπαϊκής Ένωσης (ΕΕ) καθώς επίσης και την απάτη σε βάρος του προϋπολογισμού της ΕΕ. Επίσης, βοηθά στην ανάπτυξη της πολιτικής της ΕΕ για την καταπολέμηση της απάτης.
ΠΡΑΞΗ
                  
Απόφαση 1999/352/ΕΚ, ΕΚΑΧ, Ευρατόμ της Επιτροπής, της 28ης Απριλίου 1999, για την ίδρυση της Ευρωπαϊκής Υπηρεσίας Καταπολέμησης της Απάτης.
ΣΥΝΟΨΗ
ΤΙ ΠΡΟΒΛΕΠΕΙ Η ΠΑΡΟΥΣΑ ΑΠΟΦΑΣΗ;
                     
Η αρχική απόφαση (1999/352/ΕΚ, ΕΚΑΧ, Ευρατόμ) δημιούργησε την OLAF το 1999. Καθορίζει τα καθήκοντα, τις ευθύνες, τη δομή και τον τρόπο λειτουργίας της OLAF. Μια μεταγενέστερη αναθεώρηση το 2013 της έδωσε τη δυνατότητα να λειτουργεί αποδοτικότερα και αποτελεσματικότερα, ιδίως συνεργαζόμενη με εξωτερικές οργανώσεις.
ΒΑΣΙΚΑ ΣΗΜΕΙΑ
                     
Η απάτη είναι μια εσκεμμένη πράξη εξαπάτησης με σκοπό το προσωπικό όφελος ή την πρόκληση ζημιάς σε τρίτο. Σε επίπεδο ΕΕ, η ζημιά αυτή μπορεί να προκύψει από παράνομη καταβολή χρηματικών ποσών από τον προϋπολογισμό της ΕΕ ή λόγω αποτυχίας να περάσουν έσοδα στον προϋπολογισμό της ΕΕ, όπως τελωνειακοί και γεωργικοί δασμοί και εισφορές ζάχαρης.
Η OLAF ξεκινά έρευνες:
που διενεργούνται στο εσωτερικό των θεσμικών οργάνων και οργανισμών της ΕΕ με σκοπό τον εντοπισμό απάτης, διαφθοράς και κάθε άλλης παράνομης δραστηριότητας που θίγει τα οικονομικά συμφέροντα της ΕΕ καθώς και για τον εντοπισμό σοβαρών ζητημάτων που συνδέονται με την άσκηση των επαγγελματικών καθηκόντων που δεν θίγουν τα οικονομικά συμφέροντα της ΕΕ·
που διενεργούνται εκτός των θεσμικών οργάνων και οργανισμών της ΕΕ για τον εντοπισμό της απάτης ή άλλης παράνομης συμπεριφοράς ανθρώπων ή οργανώσεων. Στις έρευνες μπορεί να συμμετέχουν οι αρχές των χωρών της ΕΕ (και, ευκαιριακά, οι αρχές τρίτων χωρών).
Ο γενικός διευθυντής της OLAF διορίζεται για επταετή θητεία (μη ανανεώσιμη).
Η επιτροπή εποπτείας της OLAF παρακολουθεί τις εργασίες της, επιδιώκει να ενισχύσει την ανεξαρτησία της και παρακολουθεί την εφαρμογή των διαδικαστικών εγγυήσεων.
Η OLAF υπάγεται στη νομοθεσία της ΕΕ σχετικά με την προστασία δεδομένων των φυσικών προσώπων όσον αφορά την επεξεργασία των δεδομένων προσωπικού χαρακτήρα από κοινοτικά θεσμικά όργανα και οργανισμούς.
Η OLAF είναι μια διοικητική υπηρεσία διεξαγωγής ερευνών. Μπορεί μόνο να διατυπώσει συστάσεις ως προς τις ενέργειες στις οποίες θα πρέπει να προβούν είτε η ΕΕ είτε οι εθνικές αρχές με βάση τα αποτελέσματα των ερευνών της.
Το πρόγραμμα Hercule III βοηθάει στη χρηματοδότηση πολλών έργων στις χώρες της ΕΕ, τα οποία τις βοηθούν να καταπολεμήσουν την εγκληματική δραστηριότητα που καταφέρεται κατά του προϋπολογισμού της ΕΕ. Σε αυτήν περιλαμβάνεται, για παράδειγμα, η χρηματοδότηση της απόκτησης σαρωτών και άλλου τεχνικού εξοπλισμού σε αεροδρόμια και λιμάνια, καθώς επίσης και η χρηματοδότηση δραστηριοτήτων κατάρτισης.
ΑΠΟ ΠΟΤΕ ΕΦΑΡΜΟΖΕΤΑΙ Η ΠΑΡΟΥΣΑ ΟΔΗΓΙΑ;
                     
Από τις 28 Απριλίου 1999
ΠΛΑΙΣΙΟ
                     
Η απόφαση 1999/352/ΕΚ, ΕΚΑΧ, Ευρατόμ (και οι επακόλουθες τροποποιήσεις της) αφορά την ίδρυση της OLAF. Συμπληρώνεται από τον κανονισμό (ΕΕ, Ευρατόμ) αριθ. 883/2013 που καθορίζει τον ρόλο και την αρμοδιότητα της OLAF, και από μια διοργανική συμφωνία που ασχολείται συγκεκριμένα με τις έρευνες στα θεσμικά όργανα της ΕΕ.
Για περισσότερες πληροφορίες ανατρέξτε στον δικτυακό τόπο της OLAF.
ΠΑΡΑΠΟΜΠΕΣ
Πράξη
Έναρξη ισχύος
Προθεσμία για μεταφορά στο εθνικό δίκαιο των κρατών μελών
Επίσημη Εφημερίδα της Ευρωπαϊκής Ένωσης
Απόφαση 1999/352/ΕΚ, ΕΚΑΧ, Ευρατόμτης Επιτροπής
28.4.1999
-
ΕΕ L 136 της 31.5.1999, σ. 20-22
Πράξη(εις) τροποποίησης
Έναρξη ισχύος
Προθεσμία για μεταφορά στο εθνικό δίκαιο των κρατών μελών
Επίσημη Εφημερίδα της Ευρωπαϊκής Ένωσης
Απόφαση 2013/478/ΕΕ
1.10.2013
-
ΕΕ L 257 της 28.9.2013, σ. 19-20
Απόφαση (EE) 2015/512
27.3.2015
-
ΕΕ L 81 της 26.3.2015, σ. 4-4
ΣΥΝΑΦΕΙΣ ΠΡΑΞΕΙΣ
                  
Κανονισμός (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου, της 11ης Σεπτεμβρίου 2013, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) και την κατάργηση του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου και του κανονισμού (Ευρατόμ) αριθ. 1074/1999 του Συμβουλίου (ΕΕ L 248 της 18.9.2013, σ. 1-22).
Διοργανική Συμφωνία, της 25ης Μαΐου 1999, μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Επιτροπής των Ευρωπαϊκών Κοινοτήτων σχετικά με τις εσωτερικές έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) (ΕΕ L 136 της 31.5.1999, σ. 15-19).
τελευταία ενημέρωση 23.04.2015